Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1122

2. Ha a csomagolásc megnevezéséhet egy F betű van hozzátéve, akkor a csomagolás hasadó radioaktív anyag fuvarozására szolgál. 2002/105/II. szám 7.2.2 A 7. osztályba tartozó anyagok és tárgyak a 2.7 Függelék 1. pontjában említett egy vagy több radionuklidot tartalmaznak. 7.2.3 A 7.5 pont egyes lapjainak felsorolása a következő: 1. Radioaktív anyagok korlátozott mennyisége engedményes küldeménydarabokban 2. Készülékek vagy gyártmányok engedményes küldeménydarabokban 3. Természetes uránból, szegényített uránból vagy természetes tóriumból készült gyártmányok engedményes küldeménydarabokban 4. Üres csomagolóeszközök mint engedményes küldeménydarabok 5. Kis fajlagos aktivitású anyagok (LSA-I) 6. Kis fajlagos aktivitású anyagok (LSA-II) 7. Kis fajlagos aktivitású anyagok (LSA-III) 8. Szennyezett felületű tárgyak (SCO-I és SCO-II) 9. Radioaktív anyagok A típusú küldeménydarabokban 10. Radioaktív anyagok B(U) típusú küldeménydarabokban 11. Radioaktív anyagok B(M) típusú küldeménydarabokban 12. Hasadóanyagok 13. Radioaktív anyagok, amelyeket külön megegyezés alapján fuvaroznak. 7.3 Azonos előírások a 7.5 pont 1–4. lapjához 7.3.1 Az anyagok felsorolása – Lásd a megfelelő lapot. 7.3.2 Csomagolás/küldeménydarabok – Lásd a megfelelő lapot. 7.3.3 A legnagyobb megengedett sugárzási szint a küldeménydarab külső felületének bármely pontján 5 µSv/h (0,5 mrem/h). 7.3.4 Szennyezettségi határértékek a küldeménydarabokon, kocsikon, konténereken, tartálykocsikon, tankkonténereken és egyesítőcsomagolásokon. A nem tapadó szennyeződettségnek minden külső felületen és ezenkívül az engedményes küldeménydarabok fuvarozásához használt kocsik, konténerek, tartálykocsik, tankkonténerek és egyesítőcsomagolások belső felületein a lehető legkisebb mértékűnek kell lennie és a következő határértékeket nem szabad meghaladnia: 7.3.4.1 Béta- vagy gamma-sugárzók, valamint csekély toxicitású alfa-sugárzók esetén 0,4 Bq/cm2 (10–5 µCi/cm2); 7.3.4.2 Minden más alfa-sugárzó esetén 0,04 Bq/cm2 (10–6 µCi/cm2). 7.3.5 A kocsik, azok szerelvényeinek és részeinek sugármentesítése (dekontaminálása) és újrahasználata. A szennyeződött kocsikat, azok szerelvényeit és részeit a lehető leghamarabb és mindenképpen az újrahasználatot megelőzően a következő maximális értékek betartásával kell szennyezettség-mentesíteni: 7.3.5.1 Tapadó szennyezettségeknél sugárzási szint a felületen 5 µSv/h (0,5 mrem/h). 7.3.5.2 Nem tapadó szennyezetségeknél béta- és gamma-sugárzók, valamint csekély toxicitású alfa-sugárzók esetén 0,4 Bq/cm2 (10–5 µCi/cm2) és minden más alfa-sugárzó esetén 0,04Bq/cm2 (10–6 µCi/cm2). 7.3.6 Egybecsomagolás – nincs előírás. 7.3.7 Együvé rakás – nincs előírás. 7.3.8 Jelölések és veszélyességi bárcák a küldeménydarabokon, konténereken, tartálykocsikon, tankkonténereken és egyesítőcsomagolásokon – lásd a megfelelő lapot. 7.3.9 Veszélyességi bárcák a kocsikon, a tartálykocsik kivételével – lásd a megfelelő lapot. 2002/105/II. szám 7.3.10 Fuvarokmányok – lásd a megfelelő lapot. 7.3.11 Tárolás és feladás – nincs előírás. 7.3.12 Küldeménydarabok, konténerek, tartálykocsik, tankkonténerek és egyesítőcsomagolások fuvarozása – nincs előírás. 7.3.13 Egyéb előírások 7.3.13.1 Balesetekre vonatkozó előírások – lásd a 7.16.3 pontot és az adott árura voantkozó baleseti lapot. 7.3.13.2 Sérült vagy tömítetlenné vált küldeménydarabok – lásd a 7.16.3 pontot. 7.3.13.3 Szennyezettség ellenőrzése: lásd a 2.7 Függelék 2.16.3.3 és 3. pontját. 7.3.13.4 Minőségbiztosítás: lásd a 7.17.2 pontot. 7.3.13.5 Küldemények, amelyek kiszolgáltatása akadályozott – lásd a 7.15 pontot. 7.4 Azonos előírások a 7.5 pont 5–13. lapjához 7.4.1 Az anyagok felsorolása – lásd a megfelelő lapot. 7.4.2 Csomagolás/küldeménydarabok – lásd a megfelelő lapot. 7.4.3 A legnagyobb megengedett sugárzási szint 7.4.3.1 A sugárzási szint a küldeménydarabok vagy egyesítőcsomagolások külső felületének tetszőleges pontján – amelyeket nem kizárólagos használat mellett fuvaroznak – nem lehet nagyobb, mint 7.4.3.1.1 2 mSv/h (200 mrem/h) a küldeménydarab külső felületének bármely pontján, és 7.4.3.1.2 0,1 mSv/h (10 mrem/h) e felülettől 1 m távolságban. 7.4.3.2 A sugárzási szint a küldeménydarabok és egyesítőcsomagolások külső felületének bármely pontján – amelyeket kizárólagos használat mellett fuvaroznak – a 2 mSv/h (200 mrem/h) értéknél nagyobb lehet, de semmi esetre sem haladhatja meg a 10 mSv/h (1000 mrem/h) értéket, feltéve, hogy – a kocsi el van látva burkolattal, amely a fuvarozás alatt megakadályozza, hogy illetéktelenek a rakományhoz hozzáférjenek, és – a küldeménydarab vagy egyesítőcsomagolás olyan biztosan van rögzítve, hogy helyzete a burkolaton belül normál fuvarozási körülmények között nem változhat meg, és – a fuvarozás megkezdése és befejezése között ki- vagy berakási műveleteket nem hajtanak végre. 7.4.4 Szennyezettségi határértékek a küldeménydarabokon, kocsikon, konténereken, tartálykocsikon, tankkonténereken és egyesítőcsomagolásokon 7.4.4.1 A nem tapadó szennyezettségnek minden külső felületen és ezenkívül a küldeménydarabok fuvarozásához használt kocsik, konténerek, tartálykocsik, tankkonténerek és egyesítőcsomagolások belső felületein a lehető legkisebb mértékűnek kell lennie és a következő határértékeket nem szabad meghaladnia:

Source: https://magyarkozlony.hu/hivatalos-lapok/2f72c1b590cbc48171787bc54d023eb2225f82b7/dokumentumok/c8e32d95454b8c13c061ceb60e3ef3852d611378/letoltes